વાત છે ટોન્યા’ની , તેની જિંદગીમાં રહેલ વન એન્ડ ઓન્લી લવ એવા આઈસ સ્કેટ’ની , અંતે વાત છે ધ ઇન્સિડન્ટ’ની ! આ મુવી પહેલા ક્યારેય ટોન્યા હાર્ડિંગ’નું નામ સુધ્ધાં ન્હોતું સાંભળ્યું પણ જેવું સાંભળ્યું કે આ મુવીમાં Margot Robbie છે કે બેકગ્રાઉન્ડમાં ” ઘનનનન ઘનનનન ઘીર આયે બદરા ” સંભળાવા લાગ્યું ને લટકામાં માર્ગો અહિંયા પ્રોડ્યુસર પણ હતી , ને જેવું પહેલીવાર ટ્રેઇલર જોયું ત્યારે જ લાગ્યું કે પોયરી આ વખતે એટલીસ્ટ ઓસ્કાર નોમિનેશન લીધે પાર કરશે ! એન્ડ સી , રેસ્ટ હીઝ . . . ચાલો ત્યારે ખોટું માર્ગો’પુરાણ ચાલુ થઇ જાય એ પહેલા ટોન્યા’નો પક્ષ રાખતી ને ધ ઇન્સિડન્ટના મૂળ સુધી લઇ જતી ( એટલીસ્ટ ટોન્યા મુજબ જ ) આ દાસ્તાન વિષે જાણીએ , પણ એ પહેલા એ જાણવું પડે કે ટોન્યા કોણ હતી ?, કેમ હતી રાધર આવી કેમ હતી ? ને આ રામાયણ કમ ટોન્યાણ શું હતી ?